
PATVIRTINTA
Vilniaus miesto savivaldybės
visuomenės sveikatos biuro direktoriaus
2025 m. vasario 28 d. įsakymu Nr. VĮ-22/25
(Vilniaus miesto savivaldybės
visuomenės sveikatos biuro direktoriaus
2025 m. rugsėjo 9 d. įsakymo Nr. VĮ-54/25     redakcija)


VILNIAUS MIESTO SAVIVALDYBĖS VISUOMENĖS SVEIKATOS BIURO 
VAIKŲ IR JAUNIMO SVEIKATOS PRIEŽIŪROS SKYRIAUS 
VEDĖJO PAVADUOTOJO 
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Vaikų ir jaunimo sveikatos priežiūros skyriaus (toliau – Skyrius) vedėjo pavaduotojo (toliau – darbuotojas) pareigybė priskiriama struktūrinių padalinių vadovų ir jų pavaduotojų grupei.
2. Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus vedėjui.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1. [bookmark: part_9caa15e4eac649a4a69f12577c9a3dda][bookmark: _Hlk8306586] turėti aukštąjį universitetinį medicinos ir sveikatos arba socialinių mokslų studijų srities išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
4.2. turėti ne mažesnę nei 1 (vienų) metų darbo patirtį sveikatos priežiūros srityje; 
4.3. išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus, sveikatos apsaugos ministro įsakymus, Europos Sąjungos, Pasaulio sveikatos organizacijos ir kitų tarptautinių organizacijų dokumentus, rekomendacijas bei kitus teisės aktus, reglamentuojančius sveikatinimo veiklos planavimą, organizavimą ir vykdymą; 
4.4. mokėti valdyti, kaupti, sisteminti, apibendrinti informaciją ir ją panaudoti rengdamas išvadas ir pasiūlymus, gebėti analizuoti didelės apimties informaciją, nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas, mokėti savarankiškai planuoti ir organizuoti savo veiklą;  
4.5. mokėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa 
(-omis) ir kt.); 
4.6. mokėti savarankiškai planuoti ir organizuoti savo bei pareigybei pavaldžių darbuotojų veiklą;
4.7. išmanyti dokumentų rengimo ir raštvedybos taisykles, aiškiai ir taisyklingai dėstyti mintis žodžiu ir raštu;
4.8. išmanyti ir gebėti vadovautis sveikatos ekonomikos, teisės, vadybos, finansų, personalo valdymo, administravimo bei darbo santykių reguliavimo pagrindais organizuodamas bei planuodamas savo ir Skyriaus veiklą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. dalyvauja planuojant ir koordinuojant Skyriaus darbuotojų veiklą;  
5.2. dalyvauja planuojant Skyriaus žmogiškuosius, materialiuosius ir finansinius išteklius;
5.3. teikia siūlymus Skyriaus vedėjui dėl teisės aktų keitimo, pagal kompetenciją dalyvauja rengiant su Skyriaus veikla susijusių teisės aktų projektus, teikia pastabas, pasiūlymus dėl jų tobulinimo;  
5.4. rengia Skyriaus veiklos strateginius planavimo dokumentus, atsižvelgdamas į Biuro, valstybės, savivaldybės strateginius tikslus ir prioritetus;
5.5. dalyvauja rengiant Biuro strateginius tikslus ir prioritetus;
5.6.  nustato pareigybei pavaldžių darbuotojų metinius lūkesčius, atlieka jų gyvendinimo priežiūrą, vertina įgyvendinimą ir teikia siūlymus;
5.7.  rengia su Skyriaus veikla susijusias ataskaitas, kitus dokumentus, teikia juos kitoms institucijoms, įstaigoms, organizacijoms, atsako už teisingų duomenų teikimą laiku;  
5.8. pagal Skyriaus kompetenciją dalyvauja rengiant ir įgyvendinant projektus, finansuojamus Europos Sąjungos struktūrinių fondų, kitų nacionalinių, tarptautinių programų ir savivaldybės biudžeto lėšomis bei kitus Biure vykdomus su sveikatos priežiūra susijusius projektus;
5.9. pagal kompetenciją rengia sutarčių ir kitų viešųjų pirkimų organizavimui reikalingus dokumentus, vykdo Skyriaus parengtų sutarčių įgyvendinimo priežiūrą; 
5.10. teikia informaciją Skyriaus vedėjui apie iškylančias problemas ir siūlymus dėl visuomenės sveikatos priežiūros paslaugų plėtros ar organizavimo tobulinimo, darbuotojų darbo organizavimo, kompetencijos tobulinimo;  
5.11.  atstovauja Biuro interesams kitose įstaigose ir organizacijose, viešuose renginiuose, bendradarbiauja su partneriais, rėmėjais ir kitais suinteresuotais fiziniais ar juridiniais asmenimis;
5.12. teikia pasiūlymus rengiant Skyriaus nuostatus ir darbuotojų pareigybių aprašymus, inicijuoja jų pakeitimus, papildymus;  
5.13. pagal Skyriaus kompetenciją padeda nagrinėti piliečių skundus ir prašymus; 
5.14. koordinuoja ir prižiūri Vaikų sveikatos stebėsenos informacinę sistemą, jos duomenis, naujų darbuotojų prijungimą ir išeinančių darbuotojų atjungimą nuo šios sistemos;
5.15. koordinuoja ir prižiūri informacinę sistemą „Sveikatingumo pasas“, jos duomenis, naujų darbuotojų prijungimą ir išeinančių darbuotojų atjungimą nuo šios sistemos;
5.16.  organizuoja naujų Skyriaus darbuotojus adaptaciją ir įvedimą;
5.17. Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais;
5.18. pagal kompetenciją atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir pavaduotojo, Skyriaus vedėjo pavestas užduotis.
____________________

[bookmark: part_50ea349e5ec8425d94a4c881530c8ebb]
Su pareigybės aprašymu susipažinau: 
___________________
(Parašas)
______________________________
(Vardas, pavardė)
_________________________ 
(Data) 

